CELEX: 32018R1049
Language: hu
Date: 2018-07-25 00:00:00
Title: A Bizottság (EU) 2018/1049 rendelete (2018. július 25.) a 396/2005/EK európai parlamenti és tanácsi rendelet I. mellékletének módosításáról (EGT-vonatkozású szöveg.)

26.7.2018   
               
               
                  HU
               
               
                  Az Európai Unió Hivatalos Lapja
               
               
                  L 189/9
               
            
         A BIZOTTSÁG (EU) 2018/1049 RENDELETE
         (2018. július 25.)
         a 396/2005/EK európai parlamenti és tanácsi rendelet I. mellékletének módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 4. cikkére,
         mivel:
         
                     (1)
                  
                  
                     Azok az állati és növényi eredetű termékek, amelyekre a 396/2005/EK rendeletben meghatározott megengedett növényvédőszer-maradékok határértékei („MRL-ek”) – az említett rendelet rendelkezéseiben foglaltak szerint – vonatkoznak, a rendelet I. mellékletében vannak felsorolva.
                  
               
                     (2)
                  
                  
                     A 396/2005/EK rendelet I. mellékletét felváltotta az (EU) 2018/62 rendelet (2).
                  
               
                     (3)
                  
                  
                     Az (EU) 2018/62 rendelet az I. melléklet B. részébe bevezette többek között a „reteklevél” árut, amelyet az ugyanazon melléklet A. részében szereplő „kel” áruhoz kapcsolt. Következésképpen a kel tekintetében megállapított MRL-ek a reteklevélre is vonatkoznak.
                  
               
                     (4)
                  
                  
                     A legfrissebb információk szerint előfordulhat, hogy a kelre vonatkozó MRL-ek nem minden esetben megfelelőek a reteklevél tekintetében, ami arra utal, hogy a reteklevél esetében szermaradék-vizsgálatokat kell végezni a megfelelő MRL-ek megállapítása érdekében.
                  
               
                     (5)
                  
                  
                     Ezért a szükséges adatok összegyűjtése érdekében helyénvaló helyénvaló átmeneti időszakot bevezetni az előtt, hogy a kelre vonatkozó MRL-ek alkalmazandóvá válnának a reteklevélre. E célból a 396/2005/EK rendelet I. mellékletének B. részét ki kell egészíteni egy új, a „reteklevél” áruhoz kapcsolódó (3) lábjegyzettel.
                  
               
                     (6)
                  
                  
                     A 396/2005/EK rendelet I. mellékletét ezért ennek megfelelően módosítani kell.
                  
               
                     (7)
                  
                  
                     Annak érdekében, hogy az (EU) 2018/62 rendelettel bevezetett, reteklevelet érintő módosítások ne idézzenek elő szükségtelen kereskedelmi zavarokat, valamint lehetővé váljon az olyan termékek forgalmazása, amelyek esetében a betakarítási idény 2018 tavaszán kezdődik, indokolt előírni, hogy e rendelet 2018. április 1-jétől legyen alkalmazandó.
                  
               
                     (8)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A 396/2005/EK rendelet I. melléklete kiegészül az alábbi (3) lábjegyzettel, amely a „reteklevél” bejegyzéshez kapcsolódik.
            
               
                           „(3)
                        
                        
                           Az MRL-ek 2022. január 1-jétől alkalmazandók a reteklevélre.”
                        
                     
         
         
            2. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            A rendelet 2018. április 1-jétől alkalmazandó.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. július 25-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 70., 2005.3.16., 1. o.
         
         
            (2)  A Bizottság (EU) 2018/62 rendelete (2018. január 17.) a 396/2005/EK európai parlamenti és tanácsi rendelet I. mellékletének felváltásáról (HL L 18., 2018.1.23., 1. o.).